Document ID: /roh_data/filtered/fineweb-2-filterrobots_roh.jsonl.gz/1685

La giuvna da 26 onns è s'annunziada per la 45avla ediziun dals curs da rumantsch da la Fundaziun de Planta per duas raschuns: Per l'ina vul ella reactivar sia savida da la lingua rumantscha per pudair duvrar quella activamain e per l'autra dovra Hannah Felce il rumantsch er per sia dissertaziun.
Ina chaussa dal cor
Per Hannah Felce che studegia linguas a l’universitad da Cardiff, la chapitala da Wales, è il rumantsch la pli bella. Cun quai ch’il puter saja er sia lingua d’uffanza è il return en Engiadina suenter plirs onns stà fitg emoziunal e collià cun bleras regurdientschas.
Midament al timun dals curs
Suenter dus onns surdat Ursina Dietrich-Planta da Segl en october l’organisaziun dals curs da rumantsch a Martina Shuler-Fluor da Zuoz. Cuntenta è la Segliotta surtut cun il numer da participants quest onn: Cun 80 persunas s'interessan quest onn 17 persunas dapli per ils curs da la Fundaziun de Planta che anc l’onn passà.
RR actualitad 07:00